《示槱默 其一》
宋代·钱时

男儿头上三尺纱，不比脚缠三尺帛。桑弧蓬矢射天地，堕地已尺青云翮。

四海九州多胜流，不出户庭空白头。有识难与俗同调，非才何必缘远游。

岂不见赤骥摇足日千里，何烦挥策苦鞭摇。目前㹠犬奚尔为，逐逐一饱糠籺肥。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。